alexandrainst/scandi-wiki huggingface dataset:
Jens Olsens verdensur

Jens Olsens verdensur er et avansert astronomisk ur i Københavns Rådhus.

Uret er konstruert og beregnet av Jens Olsen.  Han var utlært smed, men lærte senere urmakerfaget. Olsen fikk også begynt på konstruksjonen av uret, men han døde ti år før det stod ferdig.

Uret består av tolv urverk som tilsammen har 14 448 deler. Uret er mekanisk og skal trekkes opp en gang i uken. Det hurtigste tannhjulet dreier en omgang på 10 sekunder, det langsomste dreier en omgang på 25 753 år.

Foruten tiden viser uret måne- og solformørkelser, stjernebildenes plassering, samt en evighetskalender.

Olsen arbeidet med beregningene av uret frem til 1928, da de ble kontrollert av astronomen, professor Svante Elis Strömgren. Urets konstruksjonstegninger ble fremstilt i årene 1934 til 1936, og det tok rundt tolv år å bygge selve uret (1943–1955). Uret ble satt i gang klokka 15 den 15. desember 1955 av Kong Frederik 9., sammen med Jens Olsens yngste barnebarn Birgit.

Etter Jens Olsens død overtok hans nærmeste medarbeider Otto Mortensen de endelige beregningene og arbeidet med tegningene. Han stod også for byggingen av urverket og ble hedret med Ridder av Dannebrog i 1955.

Uret viser følgende:

 Mellomeuropeisk tid.
 Middelsoltid, sann soltid og stjernetid for København, samt tidsekvasjonen og kombinasjonen av tidsekvasjon og lokalkonstant.
 Middelsoltid for diverse geografiske lengdegrader.
 Stjernenes meridianpassasjer, samt solens opp- og nedgang.
 Nøyaktigheten og dens innvirkning på stjernenes opp- og nedgang.
 Solens meridianpassasjer, samt opp- og nedgang.
 Månens faser.
 Solens og månens geosentriske lengder.
 Månebanens leie og også i sammenheng med det, tidspunkter for kommende sol- og måneformørkelser.
 Månebanens lengde.
 De store planeters avstand til solen.
 En helautomatisk gregoriansk kalender som hver nyttårsnatt klokken 00:00 bruker seks minutter på å regne ut alle denne kalenders kronologiske elementer, samt begreper som solsirkel, indiksjon, gulltal, epakt, ukedager og de flyttbare helligdager det kommende år (påske, pinse osv.) markeres i kalenderen.
 Årstall, ukedag, dato, måned og dagens nummer i den 7980-årige julianske kalender.

Litteratur 
 Otto Mortensen, Jens Olsens ur, Teknologisk Instituts Forlag, 1957
 Salmonsens Leksikon-Tidsskrift, 15. årgang, nr. 12, s. 887-896.

Kilder og henvisninger

Eksterne lenker 
 Jens Olsens verdensur .

Astronomi
København
Horologi
Spiniphra

Se Systematisk inndeling

Spiniphra er en slekt av biller som tilhører den artsrike underfamilien Cerambycinae i familien trebukker (Cerambycidae).

Utseende 
En nokså liten, avlang, blank, mørkfarget trebukk. Antennene er omtrent så lange som kroppen, det innerste leddet er lyst farget og litt utvidet, klubbeformet. Pronotum er mye lengre enn bredt, omtrent sylindrisk med en butt tann på hver sidekant. Dekkvingene er jevnbrede, med en hvit flekk midt på. Beina er middels lange, ed kraftig fortykkede lår.

Utbredelse 
Arten lever på Ny-Caledonia.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien tømmerbukker, Cerambycinae Latreille, 1802  
 Stammen Obriini eller Aphneopini
 Slekten Spiniphra Hayashi, 1961
 Spiniphra shibatai Hayashi, 1961

Kilder 
 Liste over slektene
 Katalog med utbredelsesdata 
 Cerambycidae.org - Obriini

Eksterne lenker 
 Bildegalleri, Gamle verden 
 
 

Cerambycinae
Biller formelt beskrevet i 1961
Ny-Caledonias insekter
Hyun Jun

Hyun Jun (født 31. august 2002) er en sørkoreansk fekter, som konkurrerer i sabel. Han fikk sølv i fekting under Sommer-OL 2018 for ungdom, både individuelt og i lagkonkurransen.

Idrettskarriere

2018 
Hyun deltok i Junior-VM i fekting 2018, der han kom på ellevteplass i kadettklassen (U17). 

I Sommer-OL for ungdom 2018 fikk han sølv i sabelkonkurransen, etter at han tapte 13-15 for Krisztian Rabb i finalen. Han deltok også på det sammensatte laget Asia-Oseania 1 som fikk sølv i mix-lagkonkurransen.

Referanser

Eksterne lenker 
 Profil hos FIE
 Profil hos The-Sports.org
 Buenos Aires 2018 - Krisztian Rabb 

Sørkoreanske fektere
Junior-VM i fekting 2017

Junior-VM i fekting 2017 ble arrangert i Plovdiv i Bulgaria fra 1. til 10. april 2017.

Medaljevinnere

Junior U20

Menn

Kvinner

Kadett U17

Menn

Kvinner

Mix

Medaljeoversikt

Eksterne lenker 
 fencingplovdiv.com, Offisiell hjemmeside Junior-VM 2017
 Resultater

Junior-VM i fekting
Fekting i 2017
Internasjonale mesterskap i Bulgaria
Sport i Bulgaria i 2018
Sport i Plovdiv
Fekting i Bulgaria
Kaldnes bru

Kaldnes bru er ei gangbru i Tønsberg by som krysser Kanalen (Byfjorden) og forbinder Kaldnes på Nøtterøy-sida med Tønsberg sentrum. Brua ble tatt i bruk i 2005. Den er ei klaffebru med en lengde på 130 meter og en seilingshøyde på 5 meter.

Bilder

Annen veiforbindelse over Kanalen

Nøtterøy, øya rett sør for Tønsberg, er ellers forbundet med bysentrum over Kanalbrua på Træleborg. Den er også ei klaffebru, men bygd for biler og kjøretøy. Kanalbrua åpnet i 1957, er 89 meter lang og har en seilingshøyde på 3 meter. Gangbrua åpner fem minutter før og etter veibrua.

Se også
Kanalbrua (Tønsberg)
Liste over broer i Norge
Liste over broer i Norge etter lengde

Referanser

Eksterne lenker
 

Klaffebroer
2005 i Norge
Broer åpnet i 2005
Gangbroer i Norge
Broer i Vestfold og Telemark
Byggverk i Tønsberg
Jarlsøbrua

Jarlsøbrua er ei veibru i Tønsberg kommune i Vestfold. Brua er en del av Jarlsøveien. Den krysser Jersøysundet og forbinder øya Jarlsø med Husvik.

Historikk

Den gamle Jarlsøbrua ble bygget i 1958 og erstattet en eldre trebro fra 1918. Det var en betongbjelkebro med ett kjørefelt som knyttet industriøya Jarlsø med Husvik i fastlandet. Da industrien på Jarlsø tok slutt og øya ble til ei boligøy i slutten av 2000-årene, ble det bygget en ny bjelkebro ved siden av den gamle. Den nye Jarlsøbrua ble bygget i 2007 og har to kjørefelt med et bredt fortau. Da den nye brua ble bygget, ble den gamle stengt for biltrafikk og siden blitt benyttet som «fiskebro» og «badebro». Den gamle brua ble revet i 2016.

Se også
Liste over broer i Norge
Liste over broer i Norge etter lengde

Referanser

Bjelkebroer
Veibroer i Vestfold og Telemark
Veier i Tønsberg
1958 i Norge
2007 i Norge
Broer åpnet i 1958
Broer åpnet i 2007
Broer revet i 2016
Fredrikstad Bryggeri

Fredrikstad Bryggeri ble grunnlagt 1877 i Bydalen i Fredrikstad. Det fusjonerte med Borg bryggeri i 1989, som igjen ble fusjonert med Hansa bryggeri i 1998. Ølproduksjonen ved gamle Fredrikstad Bryggeri opphørte i 2000.

Kilder 
 Fredrikstad Bryggeris historie fredrikstadbryggeri.no

Norske bryggerier
Næringsliv i Fredrikstad
Selskaper etablert i 1877
1877 i Norge
Hansa Borg Bryggerier
Jølstramål

Jølstramål er det gamle språkmålet blant jølstringer. Jølster har to senter i hver sin ende av Jølstravatnet, og målet har variert mellom den indre (østdelen som sogner til kommunesenteret Skei) og nedre delen (vestdelen som sogner til tettstedet Vassenden) i området. I senere tid har målet generelt (men kanskje hovedsakelig i «nedrebygda») blitt mer utvannet og påvirket av innflyttere fra andre deler av landet, både til Jølster og til Førde, som fungerer som et senter for indre Sunnfjord.

Norske dialekter
Jølster
Politikkåret 1710

Politikkåret 1710 er en oversikt over hendelser, valg, fødte og avdøde personer med tilknytning til politikk i 1710.

Hendelser 
20. februar – Visestattholder i Norge Johan Vibe dør og embedet blir tatt over av Waldemar Løvendal.
21. mars – Arvid Horn blir ny svensk kanslipresident.

Fødsler 
15. februar – Ludvig XV av Frankrike, fransk konge (død 1774)
14. mai – Adolf Fredrik av Sverige, svensk konge (død 1771)
16. mai – William Talbot, engelsk politiker (død 1782)
30. september – John Russell, britisk statsmann (død 1771)
12. oktober – Jonathan Trumbull, amerikansk politiker, den første guvernøren i Connecticut (død 1785)
10. november – Adam Gottlob Moltke, tysk-dansk lensgreve og overhoffmarskalk (død 1792)
Ahmad bin Said al-Busaidi, det første herskeren over Al Bu Said-dynastiet i Oman (død 1783)

Dødsfall 
6. januar – Thomas Fairfax, engelsk politiker (født 1657)
16. januar – Higashiyama, keiser av Japan (født 1675) 
21. januar – John Ashburnham, engelsk politiker (født 1656)
20. februar – Johan Vibe, dansk adelsmann, offiser og visestattholder i Norge 1708-1710 (født 1637)
5. mars – John Holt, engelsk politiker (født 1642)
28. mars – Charles Fanshawe, engelsk politiker (født 1643)
13. mai – Henrik av Sachsen-Römhild, hertug av Sachsen-Römhild (født 1650)
29. mai – John Dolben, britisk politiker (født 1662)
4. juni – James Stuart, skotsk soldat, advokat, dommer og politiker (født før 1666) 
12. juli – Robert Treat, amerikansk kolonileder, militæroffiser og guvernør for Connecticut-kolonien (født 1624)
7. august – Richard Bulkeley, irsk politiker og engelsk baron (født 1660)
22. september – Jacques-René de Brisay de Denonville, generalguvernør for Ny-Frankrike (født 1637)
24. september – Charles Berkeley, engelsk diplomat (født 1649)
26. september – Robert Kemp, engelsk politiker (født 1627)
19. oktober – Suzanne Henriette de Lorraine, fransk adelig, hertuginne av Mantua og Montferrat (født 1686)
15. desember – Albert Anton av Schwarzburg-Rudolstadt, greve av Schwarzburg-Rudolstadt  (født 1641)
Tristachycera

Se Systematisk inndeling

Tristachycera er en slekt av biller som tilhører den artsrike underfamilien Cerambycinae i familien trebukker (Cerambycidae).

Utseende 
En middelsstor, avlang trebukk med veldig stor utseendemessig forskjell mellom kjønnene. Hannen er større, svart med grønnlig metallglans, på beina er lårene røde bortsett fra i spissen. Hunnen er gulrød, den fremre delen av hodet, antennene og legger og føtter på beina er brunsvarte. Antennene er mye lengre enn kroppen hos hannen, litt lengre enn kroppen hos hunnen. Pronotum er rundet, kraftig innsnevret ved roten, dekkvingene jevnbrede.

Utbredelse 
Arten er utbredt i Mellom-Amerika, fra Nicaragua i nord til Panama i sør.

Systematisk inndeling  
Oemini blir ofte slått sammen med Xystrocerini.

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien tømmerbukker, Cerambycinae Latreille, 1802  
 Stammen Oemini Pascoe, 1869
 Understammen Oemina Martins, 1997
 Slekten Tristachycera Bates, 1872
 Tristachycera viridis Bates, 1872

Kilder 
 Cerambycidae.org - Oemina
 Cerambycidae.org - Liste over slekter ikke plassert til understamme
 Katalog med utbredelsesdata

Eksterne lenker 
 
 

Cerambycinae
Dyr formelt beskrevet i 1872
Mellom-Amerikas insekter
Nordre Tem bru

Nordre Tem bru er en spennbetongbro på europavei 18 i Tønsberg kommune i Vestfold. Brua er 88 meter lang, og lengste spenn er 25 meter.

Se også
Liste over broer i Norge
Liste over broer i Norge etter lengde

Referanser

Broer på E18 (Norge)
Veibroer i Vestfold og Telemark
Veier i Tønsberg
Nedre Auli bru

Nedre Auli bru er en stålbjelkebro på fylkesvei 300 som krysser Aulielva i Tønsberg kommune i Vestfold. Brua er 49 meter lang, og lengste spenn er 19 meter.

Se også
Liste over broer i Norge
Liste over broer i Norge etter lengde

Referanser

Bjelkebroer
Veibroer i Vestfold og Telemark
Veier i Tønsberg
Aulielva bru

Aulielva bru er en spennbetongbro på europavei 18 i Tønsberg kommune i Vestfold. Brua krysser Aulielva, er 56 meter lang, og lengste spenn er 25 meter.

Se også
Liste over broer i Norge
Liste over broer i Norge etter lengde

Referanser

Broer på E18 (Norge)
Veibroer i Vestfold og Telemark
Veier i Tønsberg
Calybistum

Se Systematisk inndeling

Calybistum er en slekt av biller som tilhører den artsrike underfamilien Cerambycinae i familien trebukker (Cerambycidae).

Utbredelse 
Arten er utbredt i tropisk Afrika, fra Senegal i vest til Kenya i øst.

Systematisk inndeling 

Oemini blir ofte slått sammen med Xystrocerini.

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien tømmerbukker, Cerambycinae Latreille, 1802  
 Stammen Oemini Pascoe, 1869  
 Slekten Calybistum Thomson, 1878  
 Calybistum lugubre (Olivier, 1790)

Kilder 
 Cerambycidae.org - Oemina
 Katalog med utbredelsesdata

Eksterne lenker 
 Bilder av arten 
 
 

Cerambycinae
Biller formelt beskrevet i 1790
Arthur L. Stinchcombe

Arthur «Art» Leonard Stinchcombe (født 16. mai 1933, død 3. juli 2018) var en sosiolog fra USA. Han forsket innenfor økonomisk sosiologi, organisasjonsteori, sammenlignende og historisk sosiologi og rettssosiologi. Han var professor ved Northwestern University. I 2017 ble han utnevnt til æresdoktor ved Universitetet i Bergen. Han tok ph.d.-graden ved Berkeley i 1960.

Gudmund Hernes omtaler ham som en av de viktigste sosiologene på 1900-tallet. Stinchcombe hadde flere forskningsopphold i Bergen fra 1974 og lærte seg nok norsk til å lese og ta seg frem. En del av hans forskning var basert på observasjoner fra den første fasen i utvinningen av norsk offshoreolje.

Bøker
 Social Structure and Organizations (1965)
 Rebellion in a High School
 Constructing Social Theories (1968)
 Organization Theory and Project Management sammen med Carol Heimer (Universitetsforlaget, 1985)

Referanser 

Sosiologer fra USA
Professorer fra USA
Mohammed bin Salman

Mohammed bin Salman (, født 31. august 1985 i Jeddah) er en saudiarabisk prins som er kronprins av Saudi-Arabia og landets statsminister. Fra 2015 til 2022 var han landets forsvarsminister. Han er også sjef for det kongelige hoff.

Biografi 
Han er sønn av kong Salman bin Abdul Aziz i hans tredje ekteskap med Fahda bint Falah bin Sultan. Han har en kandidateksamen i rettsvitenskap fra King Saud University. Han har tidligere arbeidet i privat sektor og blant annet som konsulent for ekspertkommisjonen i den saudiske regjeringen.

Hans far utnevnte Mohammed bin Salman til forsvarsminister og sjef for rådet for økonomi- og utviklingsspørsmål i april 2015. Han har gjort seg kjent for sine forsøk på å modernisere Saudi-Arabia og bedømmes av de yngre generasjonene av saudiarabere for sitt reformvennlige syn på landets hardt holdte tradisjoner. Han er blitt beskrevet som makten bak sin far, kong Salman.

Mohammed bin Salman ble utnevnt til kronprins i juni 2017.

Ansvarlig for mordet på Jamal Khashoggi

Sjefen for amerikanske etterretningsorganisasjonen National Intelligence, Avril Haines, frigav den 25. februar 2021 en rapport som pekte mot kronprins Mohammed bin Salman som ansvarlig for mordet. Dette var i tråd med tidligere rapporter fra CIA.

Privatliv 
I 2008 giftet Mohammed bin Salman seg med prinsesse Sarah bint Mashhoor, og sammen har de fire barn.

Prinsen har vokst opp i en beskyttet tilværelse med stor rikdom og makt, og intervjuere har påpekt at han viser en påfallende oppførsel, blant annet også med  også uvanlige kroppsbevegelser.

Referanser 

Huset Saud
Newcastle United
Saudiarabiske politikere
Saudiarabere
Politikkåret 1774



Hendelser 
28. april – Sverige får en ny trykkefrihetsforordning, som ligner på forordningen fra 1766, men er kraftig beskåret. Kongen kan eneveldig gjøre endringer.
21. juli – Russland og Det osmanske riket signerer Kuchuk-Kainarji-avtalen som gjør slutt på den russisk-tyrkiske krig 1768-1774.

Fødsler 
11. februar – Hans Järta, svensk politiker, forfatter, medlem av Svenska Akademien 1819 (død 1847)
21. juni – Daniel D. Tompkins, USAs 6. visepresident (død 1825)
14. september – William Bentinck, britisk politiker og militær (død 1839)
13. desember – Nathan F. Dixon, amerikansk politiker, senator 1839–1842 (død 1842)
17. desember – Littleton Waller Tazewell, amerikansk politiker, senator 1824–1832 (død 1860)

Dødsfall 

|-
|Mai ||10. || Ludvig XV av Frankrike || fransk || konge ||align=center|64 ||align=center|1710 || 

|September ||22. || Klemens XIV || Den katolske kirke || pave fra 1769 ||align=center|68 ||align=center|1705 || 
|}
30. mars – Karolina av Birkenfeld-Zweibrücken, landgrevinne av Hessen-Kassel (født 1741)
30. juni – Vilhelm Gustaf Wrangel, svensk militær og politiker (født 1695)

Referanser
Politikkåret 1740

Politikkåret 1740 er en oversikt over hendelser, valg, fødte og avdøde personer med tilknytning til politikk i 1740.

Hendelser 
31. mai – Fredrik II kommer til makten i Preussen, etter sin fars død, Fredrik Vilhelm I.
11. juli – Pogrom: Jøder utvises fra Lillerussland.
17. august – Etter pave Klemens XIIs død 6. februar velges Prospero Lorenzo Lambertini til pave og tar navnet Benedikt XIV.

Fødsler 
8. august – Abner Nash, amerikansk politiker, guvernør i Nord-Carolina 1780–1781 (død 1786)
10. august – Leopold III av Anhalt-Dessau, fyrste av Anhalt-Dessau (død 1817)
14. august – Pius VII, pave (død 1823)
23. august – Ivan VI av Russland, Russlands keiser fra oktober 1740 til desember 1741 (død 1764)
31. oktober – William Paca, amerikansk jurist og politiker (død 1799)
16. desember – Göran Magnus Sprengtporten, svensk offiser, politiker og senere også russisk greve, talsmann for et selvstendig Finland (død 1819)
Ali Pascha av Tepelenë, albansk hersker (død 1822)

Dødsfall 
27. januar – Louis Henri I av Bourbon, Frankrikes statsminister (født 1692)
29. januar – Richard Lumley, britisk politiker (født 1686)
6. februar – Klemens XII, pave (født 1652)
27. februar – Poul Vendelbo Løvenørn, dansk offiser, godseier, geheimeråd,  stiftamtmann og diplomat, de facto krigs- og marineminister i 1730-årene (født 1686)
13. mai – Fredrik Vilhelm I av Preussen, konge av Preussen fra 1713 til sin død (født 1688)
6. juni – Alexander Spotswood, britisk guvernør i Kolonien Virginia (født 1676)
12. juni – Johann Franz Schenk von Stauffenberg, fyrstbiskop av Konstanz og Augsburg (født 1658)
17. juni – William Wyndham, engelsk politiker (født 1687)
24. juni – Waldemar Løvendal, dansk-norsk adelsmann og stattholder i Norge fra 1710 til 1712 (født 1660)
19. juli – Christian Christophersen Sehested, dansk embetsmann og adelsmann, Danmarks storkansler 1708–1721 (født 1666)
11. oktober – Magdalena Augusta av Anhalt-Zerbst, hertuginne av Sachsen-Gotha-Altenburg (født 1679)
20. oktober – Karl VI, tysk-romersk keiser fra 1711 (født 1685)
28. oktober – Anna av Russland, regjerende tsarina av Russland fra 1730 til 1740 (født 1693)
20. desember – Richard Boyle, britisk militæroffiser og statsmann (født 1675)
NM i terrengløp 2018

NM i terrengløp 2018 var en del av NM i friidrett 2018, men ble arrangert som to separate konkurranser.

NM stafetter og kort løype (kvinner/menn jr 2 km, menn senior 3 km) ble arrangert i Osterøy 7. og 8. april 2018 med Osterøy IL som arrangør.

NM lang løype (jenter/gutter 4 km, kvinner 6 km og menn 10 km) ble arrangert på Bratsberg i Trondheim 14. oktober 2018 med Strindheim IL og Bratsberg IL som arrangører.



Kort løype

Menn senior

Menn junior

Gutter 17

Gutter 16

Gutter 15

Kvinner senior

Kvinner junior

Jenter 17

Jenter 16

Jenter 15

Terrengstafett

Menn

Kvinner

Lang løype

Menn senior

Menn junior

Gutter 17

Gutter 16

Gutter 15

Kvinner senior

Kvinner junior

Jenter 17

Jenter 16

Jenter 15

Kilder 
 Resultater 7. april
 equtiming 7. april
 Resultater lang løype
 friidrett.no: Andre NM/UM 2018

Eksterne lenker 
 Osterøy IL: NM terrengløp 2018
 NM Terrengløp, lange distanser

Terrengløp i 2018
Norgesmesterskap i 2018
Sport i Trondheim
Sportsarrangementer i Hordaland
Sportsarrangementer i Trøndelag
2018
Kurfyrstedømmet Mainz

Erkebispedømmet Mainz (tysk Erzbistum Mainz) eller Kurfyrstedømmet Mainz (tysk Kurfürstentum Mainz eller Kurmainz) var et viktig kirkelig og siden verdslig kurfyrstedømmet i Det tysk-romerske rike mellom 780–782 og 1802. I hierarkiet til den romersk-katolske kirken var erkebiskopen av Mainz primas Germaniae, representanten til paven nord for Alpene. Utenfor Roma er Stolen i Mainz den eneste andre stolen som blir omtalt som «Den hellige stolen», selv om dette navnet er sjelden benyttet om Mainz. 

Erkebispedømmet var et viktig kirkelig fyrstedømme i Det tysk-romerske riket. Det bestod av flere ikke-sammenhengende landområder med områder nær Mainz på begge sider av Rhinen, områdene langs elven Main ovenfor Frankfurt (med distriktet Aschaffenburg); Eichsfeld-regionen i Niedersachsen og Thüringen; og områdene omkring Erfurt i Thüringen. Erkebiskopen var også tradisjonell kurfyrste og erkekansler i Tyskland, og leder av valgkollegiet fra 1251 til 1803.

Historie 
Bispestolen ble opprettet i romertiden, i byen Mainz, som hadde vært en romersk provinshovedstad kalt Moguntiacum. Bispedømmet ble først viktig da det fikk status som erkebispedømme i 780-782.  De første biskopene før 300-tallet har legendariske navn, og startet med Crescens. Den første stadfestet biskopen av Mainz var Martinus i 343. Mainz ble først viktig da St. Boniface ble biskop i 747. Boniface var tidligere en erkebiskop, men denne tittelen gikk ikke til bispestolen før etterkommeren hans, Lullus.

I 1802 mistet Mainz status som erkebispedømme. I sekulariseringen som fulgte Reichsdeputationshauptschluss i 1803, ble setet til kurfyrsten Karl Theodor von Dalberg flyttet til Regensburg, og kurfyrstedømmet mistet områdene sine i vest til Frankrike, mens de østlige områdene langs Main nedenfor Frankfurt gikk til Hessen-Darmstadt og Nassau, og Eichsfeld og Erfurt gikk til Kongeriket Preussen. Dalberg fikk beholde Aschaffenburg-området som Fyrstedømmet Aschaffenburg. I 1810 slo Dalberg Aschaffenburg, Frankfurt, Wetzlar, Hanau og Fulda sammen og dannet det nye Storhertugdømmet Frankfurt. Dalberg gikk av i 1813 og i 1815 delte Wienerkongressen områdene hans mellom Kongeriket Bayern, Kurfyrstedømmet Hessen-Kassel, Storhertugdømmet Hessen og fristaden Frankfurt.

Det moderne bispedømmet Mainz ble grunnlagt i 1802, innenfor områdene til Frankrike og i 1814 ble området utvidet inn i Hessen-Darmstadt.

Biskoper og erkebiskoper

Referanser

Eksterne lenker 

  of the modern Diocese
 Map of the Archbishopric of Mainz in 1789
 Historische Karten des Kurfürstentums Mainz im Jahre 1789
 Roman Fischer, Mainzer Oberstift, In: Historisches Lexikon Bayerns, 2. September 2010
 Regesten der Mainzer Erzbischöfe

Kurfyrstedømmet
Hessens historie
Rheinland-Pfalz
Stater og territorier etablert i 780
Stater og territorier opphørt i 1803
Council Bluffs

Council Bluffs er en by (city) i Pottawattamie County i delstaten Iowa i USA, på østre bredd av Missourifloden. Council Bluffs er administrativt hovedsete (county seat) i Pottawattamie County. Den større nabobyen Omaha ligger på den motsatte vestre side av Missouri i Nebraska og Council Bluffs tilhører Omahas storbyområde.

Byen er historisk kjent som jernbaneknutepunkt, idet president Abraham Lincoln valgte byen som utgangspunkt for Union Pacifics del av den transamerikanske jernbane mot vest.

Referanser

Eksterne lenker 
 
  Innbyggertall 2010 - 2019 – United States Census Bureau

Byer i Pottawattamie County
Byer ved Missouri
Byer i Iowa